ca en id ceb su de cy cy cy cy ast en pt cy cy cy cy cy ca en en en en ca ca cy cy cy cy en en en en en en tr cy cy cy en en en en en nl cy cy es jbo nb cy en cy en en
Gwyddoniaeth, Technoleg, Peirianneg a Mathemateg
Beth Ydym yn ei Gynnig
Pam bod Allan yn yr Awyr Agored?
Roedd astudiaeth gan UNICEF i lesiant mewn plentyndod yn y Deyrnas Unedig, Sbaen a Sweden yn edrych ar y ffactorau sy’n cyfrannu, ym marn plant, at eu hapusrwydd. Ynghyd ag amser gyda’r teulu, crybwyllwyd amser allan yn yr awyr agored yn gyson ar draws y tair gwlad. ‘Roedd plant llawer yn fwy tebygol o siarad am yr awyr agored a champau actif eraill…na chrybwyll teledu, defnyddio’r rhyngrwyd neu chwarae gêmau cyfrifiadurol fel rhan o ddiwrnod da.’ (1).
Mewn adroddiad yn ‘Natural Childhood’ yr Ymddiriedolaeth Genedlaethol, crybwyllir arolwg yn 2011 a ddatgelodd fod 80% o’r bobl a riportiodd y lefelau uchaf o hapusrwydd yn y Deyrnas Unedig yn dweud bod ganddynt gysylltiad cryf â’r byd naturiol, o gymharu â llai na 40% o’r rheiny oedd fwyaf anhapus.(2)
Dangosodd astudiaeth gan Wells & Evans (2003) fod amser ym myd natur yn gostwng straen ac yn cynyddu ymdeimlad o hunanwerth ymhlith plant a oedd wedi dioddef straen yn eu bywydau.(3).
Mae Cymdeithas y Plant, mewn cydweithrediad â’r New Economics Foundation, yn argymell Pum Llwybr at Lesiant i blant ac oedolion ifainc. Dyma yw’r pum peth hynny: cysylltu, cadw i ddysgu, bod yn actif, cymryd sylw, bod yn greadigol a chwarae . Gellir cyflawni pob un o’r rhain trwy gyfuniad o weithgarwch strwuthuredig ac anstrwythuredig yn yr awyr agored. (4).
Nairn A (2011) ‘Children’s Well-being in UK, Sweden and Spain: The Role of Inequality and Materialism’. Sefydliad Ymchwil Cymdeithasol Ipsos MORI ar gyfer UNICEF. Tudalen 29.
Reynolds, F (2011) ‘People and Nature: A paper from Fiona Reynolds to the Ministerial Advisory Panel of NEWP.’ Dyfyniad yn ‘Natural Childhood’ yr Ymddiriedolaeth Genedlaethol. Tudalen 8.
Wells, N & Evans,G (2003) dyfyniad yn Bird, W (2007) ‘Natural Thinking: Investigating the Links between the Natural Environment, Biodiversity and Mental Health’. RSPB. Cyhoeddiad Cyntaf. Tudalennau 40-45, 80.
Daeth Thompson & Ward (2006)(1) i’r casgliad fod profiad yn yr awyr agored yn cyfrannu at ddatblygiad hunanddelwedd bositif. Maent yn mynd ymlaen i ddweud ‘Gall hyder yn eich gallu a’ch profiad o ddelio gydag ansicrwydd fod yn bwysig i helpu pobl ifanc wynebu’r byd ehangach a datblygu gwell sgiliau cymdeithasol.’
Mewn astudiaeth gan Pretty et al (2007) (2) gwelwyd bod gwelliant sylweddol yn hunanbarch plant ar ôl gosod cwrs cyfeiriadu i’w hannog i ymgysylltu â gofod gwyrdd. Daeth yr astudiaeth hefyd i’r casgliad fod ‘Wynebu heriau mewn diffeithwch yn rhoi profiad o lwyddiant dyddiol i gyfranogwyr sy’n helpu herio hen gredoau negyddol ac yn gwneud iddynt edrych ar eu hunain mewn ffordd newydd, fwy positif a realistig…Mae hunanbarch a hwyl yn ddangosyddion pwysig ar gyfer llesiant presennol a llesiant yn y dyfodol ac felly’n effeithio ar lwybrau bywyd oedolion a phlant.’(pp 22, 26).
Daeth Pretty et.al (2009) hefyd i’r casgliad fod chwarae’n rhydd ym myd natur ar oed ifanc yn gallu cyfrannu at ddarogan dewisiadau yn y ffordd o fyw fel oedolyn. Er neghraifft, roedd y rheiny a gafodd blentyndod yn llawn rhyddid yn yr awyr agored yn dueddol o ymgysylltu’n fwy â lleoedd naturiol, bod yn actif a meithrin cysylltiad â phobl a’r gymdeithas, bwyta bwydydd iach, bod yn aelodau o grwpiau a gwirfoddoli’n fwy(3).
Thompson & Ward (2006) dyfyniad yn RSPB ‘Every Child Outdoors Wales: Children Need Nature. Nature Needs Children’. Tudalen 4.
Pretty et al. (2007)’ Nature, Childhood, Health and Life Pathways’. Tudalennau 22, 26. http://www.lotc.org.uk/wp-content/uploads/2011/04/Nature-Childhood-and-Health-iCES-Occ-Paper-2009-2-FINAL.-1-.pdfUniversity of Essex 2009.
Pretty et al (2009) dyfyniad yn RSPB ‘Every Child Outdoors: Children Need Nature. Nature Needs Children’. Tudalen 8.
Gadael Ymateb Diddymu ymateb
Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *
© 2018. Windflaw designed by Loft.Ocean.